

ที่ มท ๐๘20.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มกราคม 2๕65

เรื่อง ขอความอนุเคราะห์ประชาสัมพันธ์งานสัมมนาออนไลน์ “ถามมา ตอบไป ไขข้อสงสัย โครงการ LESS

สำหรับสถาบันการศึกษา และองค์กรปกครองส่วนท้องถิ่น"

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือองค์การบริหารจัดการก๊าซเรือนกระจก (องค์การมหาชน) ที่ อบก 2565.04/ว040

ลงวันที่ 11 มกราคม 2565 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากองค์การบริหารจัดการก๊าซเรือนกระจก (องค์การมหาชน) หรือ อบก. สังกัดกระทรวงทรัพยากรธรรมชาติและสิ่งแวดล้อม มีบทบาทภารกิจ  
ด้านการส่งเสริมการมีส่วนร่วมในการลดก๊าซเรือนกระจกของภาคส่วนต่าง ๆ ซึ่ง อบก. ได้พัฒนาโครงการสนับสนุนกิจกรรมลดก๊าซเรือนกระจก (Low Emission Support Scheme : LESS) เพื่อสร้างความตระหนักให้ทุกภาคส่วน  
มีส่วนร่วมในการลดการปล่อยก๊าซเรือนกระจกและยกย่องผู้ทำความดีให้ได้รับการยอมรับ รวมทั้งเชิดชูผู้ที่  
ให้การสนับสนุนทั้งทางการเงิน เทคโนโลยี หรือองค์ความรู้เพื่อให้เกิดการลดก๊าซเรือนกระจก ผ่านกระบวนการวิเคราะห์และประเมินทางเทคนิควิชาการ โดย LESS เป็นอีกหนึ่งกลไกที่จะช่วยส่งเสริมให้ทุกภาคส่วนมุ่งสู่การเป็นสังคมคาร์บอนต่ำต่อไป เพื่อให้สถาบันการศึกษา และองค์กรปกครองส่วนท้องถิ่น ได้เข้าใจถึงขั้นตอน  
การพัฒนากิจกรรมเพื่อขอการรับรองปริมาณก๊าซเรือนกระจกภายใต้โครงการ LESS มากขึ้น อบก. จึงกำหนดจัดสัมมนา “ถามมา ตอบไป ไขข้อสงสัย โครงการ LESS สำหรับสถาบันการศึกษา และองค์กรปกครองส่วนท้องถิ่น"   
ในวันจันทร์ที่ 7 กุมภาพันธ์ 2565 เวลา 09.30 – 12.00 น. ผ่านระบบออนไลน์ (Application ZOOM)

ในการนี้ กรมส่งเสริมการปกครองท้องถิ่นขอความร่วมมือจังหวัดเผยแพร่ประชาสัมพันธ์  
งานสัมมนาออนไลน์ “ถามมา ตอบไป ไขข้อสงสัย โครงการ LESS สำหรับสถาบันการศึกษา และองค์กรปกครองส่วนท้องถิ่น" ให้กับองค์กรปกครองส่วนท้องถิ่นและสถานศึกษาในสังกัด ทั้งนี้ สามารถสอบถามข้อมูลเพิ่มเติมได้ที่ นางสาวผุสดี ลีกระจ่าง โทรศัพท์ 02 – 141 – 9847 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ...........................................

ผอ.กสว. .........................................

ผอ.กง.ทช. ......................................

หน.กง. ..........................................

จนท. ..............................................

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ saraban@dla.go.th.